作者:張可久
標題:越調・天淨沙馬謙齋園亭
內容:簪纓席上團欒，杖藜松下盤桓，噴玉西風脆管。雪芳亭畔，秋香一樹金丸。雪中酬王一山瑤園樹老瓊枝，玉奴酒捧金卮，十二闌干倚徙。探梅人至，灞橋詩等多時。春情一言半語恩情，三番兩次丁寧，萬劫千生誓盟。柳衰花病，春風何處鶯鶯？明月樓上有贈意中千里嬋娟，樓頭幾度團圓？燈下些兒空便。柳驚花顫，何時長在樽前？由德清道院來杭丹爐好養硃砂，洞門長掩青霞，又上西湖去馬。放心不下，桃源亭上梅花。寒夜書事月移影落冰池，煙消香護簾長，枕上佳人未知，雪篝重被，小梅招得春歸。桃源洞蒼雲朵朵奇峰，翠蓬隱隱仙宮，醉眼簾花幾重？小桃溪洞，劉郎不信秋風。春晚翠簾不卷鉤閒，華堂長見門關，血指頻將淚彈。玉人愁慣，杏花樓上春殘。秋感翠萍波底游魚，碧悟井上啼烏，獨立西風院宇。相思何處？芭蕉一卷愁書。